laion/Wikipedia-Exotic huggingface dataset:
אברתיים

האברתיים (שם מדעי: Pteridaceae; נקרא גם: Adiantaceae) היא משפחה של צמחים מסדרת השרכיים. במשפחה זו כ-20 סוגים, ביניהם: שערות שולמית (Adiantum) - המין שערות שולמית מצויות מצוי בישראל. אברה (Pteris) - המין אברה ארוכת עלים חשוד כנכחד מישראל. לאברתיים יכולת לנטרל ולאחסן ארסן, הרעיל לצמחים אחרים, והודות לה הם חסינים לריכוזי ארסן גבוהים בקרקע. מדיה וקבצים בנושא אברתיים בוויקישיתוף אברתיים, באתר ITIS (באנגלית) אברתיים, באתר NCBI (באנגלית) אברתיים, באתר האנציקלופדיה של החיים (באנגלית) אברתיים, באתר Tropicos (באנגלית) אברתיים, באתר GBIF (באנגלית) אברתיים, באתר IPNI (באנגלית) אברתיים, באתר אנציקלופדיה בריטניקה (באנגלית) רשימת סוגים מאתר grin ינון בר-און, מכון דוידסון, הצמח שמנטרל רעלים, באתר ynet, 2 באוגוסט 2019 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
יערון

יַעֲרוֹן (שם מדעי: Apodemus) הוא מכרסם קטן גוף ממשפחת העכבריים. היערון הוא אצן מהיר ובעל יכולת קפיצה. יש לו אוזניים בולטות, זנב ארוך ושתי רגליים אחוריות ארוכות המאפשרות לו לקפוץ. הסוג נפוץ באירואסיה. בישראל יש מספר מינים של היערון, ביניהם יערון חרמוני אשר תפוצתו באזור החרמון בישראל, סוריה ולבנון. תת-סוג Apodemus מין A. agrarius A. chejuensis A. chevrieri A. argenteus תת-סוג Alsomys A. draco A. gurkha A. latronum A. peninsulae A. semotus A. speciosus תת-סוג Sylvaemus A. alpicola A. ciscaucasicus יערון צהוב-צוואר (A. flavicollis) A. fulvipectus A. pallipes A. ponticus יערון קטן (A. sylvaticus) A. uralensis A. witherbyi A. microps A. hyrcanicus יערון חרמוני (A. hermonensis) תת-סוג Karstomys יערון גדול (A. mystacinus) A. epimelas A. rusiges מדיה וקבצים בנושא יערון בוויקישיתוף יערון, באתר ITIS (באנגלית) יערון, באתר NCBI (באנגלית) יערון, באתר Animal Diversity Web (באנגלית) יערון, באתר האנציקלופדיה של החיים (באנגלית) יערון, באתר GBIF (באנגלית) יערון, באתר אנציקלופדיה בריטניקה (באנגלית) Don E. Wilson & DeeAnn M. Reeder (editors), Apodemus. Mammal Species of the World. מסת"ב 978-0-8018-8221-0 השפעות על יערון גדול - השפעת סילוק מוסדר של פגרי עופות מלולים על אוכלוסיות טורפים ונטרפים בסביבה הסמוכה (אורכב 27.09.2013 בארכיון Wayback Machine). כתב העת 'אקולוגיה וסביבה' פברואר 2013 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ספרטק פרימוריה ולדיווסטוק

ספרטק פרימוריה וולדיווסטוק (ברוסית: Спартак-Приморье) היא קבוצת כדורסל רוסית מהעיר ולדיווסטוק במזרח רוסיה, שייצגה את מחוז פרימוריה. עד 2003 נקראה בשם "ספרטק וגוא"ס". התקיימה עד 2021. הקבוצה הוקמה בשנת 1999 ושיחקה באליפויות אזוריות ובליגת המשנה הרוסית בכדורסל עד 2004. בעונת 2005 הקבוצה שיחקה בליגת העל הרוסית בכדורסל, ב-2007 העפילה ליורוקאפ, אך בשל הדרישה לארח את משחקי הבית במוסקבה סירבה הקבוצה להשתתף במפעל האירופי ולא שיחקה בו. בעונת 2008/09 סיימה במקום ה-11 בליגה הסדירה וסירבה לשחק בטורניר הכרעה על מקומות 9–12 והורדה למקום ה-12 והודחה לליגת המשנה. בעונת 2010/2011 העפילה הקבוצה לפלייאוף ליגת המשנה הרוסית וניצחה בגמר את אוניברסיטט יוגרה סורגוט והייתה לאלופת ליגת המשנה הרוסית, מה שהבטיח את העפלתה לליגה הבכירה וחזרה לליגת העל, זאת על חשבון דינמו מוסקבה שהודחה. בעונת 2011/12, הגיעה הקבוצה עד לגמר גביע הרוסי והפסידה לקבוצת קרסניה קריליה סמרה בתוצאה 84:62. בעונת 2013/14 שבה להתמודד בליגת המשנה הרוסית בכדורסל. בעונת 2016/2017 סיימה במקום השלישי ובעונת 2017/2018 זכתה באליפות הסופרליגה הרוסית בכדורסל, לאחר שגברה על סמרה בסדרת הגמר. את עונת 2019/2020 הקבוצה סיימה במקום הראשון בעונה הסדירה של הסופרליגה הרוסית בכדורסל והתאחדות הכדורסל הרוסית אולצה להפסיק את העונה בעקבות התפרצות מגפת הקורונה והעונה נעצרה. בהמשך הוכרזה ספרטק-פרימוריה לאלופת הליגה. בעקבות התפרצות נגיף הקורונה ברוסיה ממשלת פרימוריה הודיעה על הפסקת תקצוב הספורט המקצועני, במה שהותיר את ספרטק פרימוריה ללא מימון לעונת 2020/2021. הסופרליגה הרוסית בכדורסל אלופת הליגה (4): 2004/2005, 2010/2011, 2017/2018, 2019/2020 הגביע הרוסי: גמר: 2012 אתר האינטרנט הרשמי של ספרטק פרימוריה ולדיווסטוק ספרטק פרימוריה ולדיווסטוק, ברשת החברתית פייסבוק ספרטק פרימוריה ולדיווסטוק, ברשת החברתית אקס (טוויטר) ספרטק פרימוריה ולדיווסטוק, ברשת החברתית אינסטגרם ספרטק פרימוריה ולדיווסטוק, ברשת החברתית VK "Восток-65" стал шестым в Суперлиге, чемпион — "Спартак-Приморье" Правительство Приморского края // Новости // Заключение контрактов с игроками в профессиональных спортклубах Приморья в сезоне 2020-2021 приостанавливается
הר מחיה

הַר מִחְיָה הוא שלוחה טופוגרפית הנמשכת מאזור הר רתמים לצפון־מזרח, לכיוון נחל חורים העילי. שיאה הטופוגרפי הוא בגובה 634 מטרים. שלוחה זו, הבנויה סלעי גיר מתקופת האאוקן, היא הפינה הצפונית־מזרחית של רמת מטרד. בערבית נקרא ההר "ג'בל אום חיה" ("הר הנחשים"). ריכוז גדול של ציורי סלע נמצא במורד השלוחות המזרחיות של ההר. הציורים מופיעים בריכוזי סלעים המכוסים בפטינה כהה. הנושאים בציורים הם סמלים שבטיים, יעלים, גמלים וסצנות צייד - של יעלים ושל יען. במורד ההר נמצאת חוות "כרמי עבדת" - חלק מהתיישבות הבודדים. חרותות סלע בהר הנגב המרכזי מדיה וקבצים בנושא הר מחיה בוויקישיתוף ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
טיסה 9605 של רוסאייר

אסון התעופה סמוך לפטרוזבודסק אירע ב-20 ביוני 2011, כאשר מטוס טופולב Tu-134 של חברת התעופה רוסאייר בטיסת 9605 ממוסקבה לפטרוזבודסק, התרסק ועלה בלהבות על כביש מהיר, כשביצע נחיתת אונס שנדרשה עקב תנאי מזג אוויר קשים. המטוס התרסק במרחק 600 מטר מנמל התעופה פטרוזבודסק, כאשר לדברי פקחי הטיסה של נמל התעופה, הם דרשו מהטייס לבצע כמה סיבובים מעל לנמל התעופה טרם הנחיתה, אך הטייס החליט לנסות לנחות. כתוצאה מההתרסקות נהרגו 47 מתוך 52 נוסעים. בין הנודעים שבהרוגי האסון היה ולדימיר פטאיי, שופט כדורגל מליגת העל הרוסית. החל מ-2010 היה לשופט פיפ"א. נוסף לזה, בין ההרוגים דווח כי נהרגו בכירים מתעשיית הגרעין הרוסית. סרגיי ריז'וב, מנכ"ל הידרו-פרס (ОКБ Гидропресс), חברת בת של רוסאטום העוסקת בעיבוד כורים אטומיים. גנאדי בניוק, סמנכ"ל הידרו-פרס ניקולאי טרונוב, מנהל מחלקת תכנון גנרטורים לכורים אטומיים ורכיבי חימום בהידרו-פרס ואלרי ליאלין, ראש מחלקה באטומאנרגומאש (Атомэнергомаш), חברת-בת של רוסאטום העוסקת בייצור מכונות עבור תעשיית האנרגיה האטומית ברוסיה. מדיה וקבצים בנושא טיסה 9605 של רוסאייר בוויקישיתוף חקירת ההתרסקות באתר ועדת התעופה הבין מדינתית אי-פי, 44 הרוגים ו-8 ניצולים בהתרסקות מטוס ברוסיה, באתר הארץ, 21 ביוני 2011 מטוס התרסק ברוסיה: 44 בני אדם נהרגו, באתר וואלה, 21 ביוני 2011 חדשות 2, ‏5 מדענים שסייעו לכור באירן נהרגו בהתרסקות מטוס, באתר ‏מאקו‏, 23 ביוני 2011 תיק התאונה והיסטוריית המטוס של טיסה 9605 של רוסאייר, באתר Aviation Safety Network (באנגלית)
Angels

Angels הוא שיר של הזמר הבריטי רובי ויליאמס, מתוך אלבום הבכורה שלו כאמן סולו, Life thru a Lens. השיר יצא לאור כסינגל הרביעי מהאלבום ב-1 בדצמבר 1997. השיר נכתב על ידי ויליאמס עצמו ועל ידי גאי צ'יימברס שגם הפיק אותו. השיר היה לשיר המצליח ביותר של ויליאמס באותה תקופה לאחר ששלושת הסינגלים הקודמים שלו, נחלו כישלון יחסי במצעדים. בנוסף, ובשנת 2005 זכה בטקס פרסי המוזיקה הבריטית לתואר "השיר הטוב ביותר ב-25 השנים האחרונות". בבריטניה, הגיע השיר למעמד פלטינה כפולה. ישנן מספר טענות לגבי כתיבתו של השיר. ויליאמס עצמו אמר שהוא מתעצבן על כך שאנשים רבים חושבים ש-Angels, ו-Let Me Entertain You הם שירים שכתב צ'יימברס, אך הם בעצם שירים שלו. צ'יימברס לעומתו, טען שוויליאמס היה אחראי על המילים והמנגינה, והוא היה אחראי על המוזיקה. הכותב האירי ראי הפרנן סיפר שהשיר נכתב תחילה על ידו ועל ידי רובי ויליאמס. הפרנן סיפר שהיה לו שיר שנקרא "An Angel Instead". ויליאמס די אהב אותו, והם הקליטו גרסת דמו לשיר. לאחר ההקלטה, הם לא נפגשו שוב, ואז, הוא שמע את השיר Angels.[דרוש מקור] על פי האתר הרשמי של רובי ויליאמס, השיר נכתב על ידי צ'יימברס ויליאמס ב-30 דקות. השיר נחל הצלחה רבה יחסית לקודמיו במצעדים ובמכירות. במצעד הסינגלים הבריטי, הגיע השיר למקום הרביעי, אך הגיע למעמד פלטינה כפולה. בארצות הברית, הגיע השיר למקום ה-41 במצעד הבילבורד הוט 100, והיה לשיר היחיד שנכנס אל מאה הגדולים פרט ל-Millenium. בסך הכל, השיר מכר כשני מיליון עותקים בכל רחבי העולם.[דרוש מקור] לשיר יצאו מספר גרסאות כיסוי. הזמרת והשחקנית האמריקאית ג'סיקה סימפסון הוציאה בשנת 2004 גרסת כיסוי לשיר שנכללה באלבום In This Skin שלה. הזמר האמריקאי דייוויד ארצ'ולטה הוציא גם הוא גרסת כיסוי לשיר. לשיר יצאו מספר גרסאות כיסוי נוספות. מידע על היצירה "Angels" באתר מיוזיק בריינז מידע על הסינגל "Angels" באתר מיוזיק בריינז מידע על היצירה "Angels" באתר Discogs סרטון השיר "Angels" באתר יוטיוב Anthony Barnes, Take That! Robbie joins top songwriters vying for special Brit, The Independent, January 2, 2005 Angels, Robbie William's official website CHART ARCHIVE, UK Singles Charts, 21 February 1998 Angels - Robbie Williams, Billboard מידע על Angels, באתר המצעד האוסטרי, ארכיון מידע על Angels, באתר המצעד האיטלקי, ארכיון מידע על Angels, באתר המצעד הגרמני מידע על Angels, באתר המצעד של ניו זילנד מידע על Angels, באתר המצעד הצרפתי, ארכיון מידע על Angels, באתר המצעד השוודי
אשלים

אֲשָׁלִים הוא יישוב קהילתי הממוקם על כביש 211 בין משאבי שדה לניצנה, סמוך לגדתו המזרחית של נחל הבשור. שייך למועצה אזורית רמת הנגב. היישוב ממוקם בנקודת גבול גאוגרפית בין צפון הר הנגב לבין מישורי חולות חלוצה. מקור שמו בהיאחזות הנח״ל אשלים - אחת משלוש היאחזויות שהוקמו בשנת 1956 בין משאבי שדה וניצנה (אֲשָׁלִים, שֵׁיזָף ומְבוֹא שִׁבְטָה). ההיאחזות נקראה על שם עצי האשל הנפוצים בנגב. הגרעין המייסד של אשלים התגורר במשך כשנתיים באתר קראוונים ליד משאבי שדה וצומת טללים, כ-12 קילומטר מנקודת הקבע. בשנת 1979 עברו המתיישבים לנקודת הקבע. היישוב הוקם כמושב שיתופי אשר השתייך לתנועה הקיבוצית. לאחר מכן הפך המושב השיתופי ליישוב קהילתי, החלה בו תנופת בנייה, ומספר התושבים עולה בהתמדה. כמו כן, הוקם ביישוב כפר סטודנטים של עמותת איילים. בסמוך ליישוב נבנה מתחם תחנת הכוח באשלים ובו ארבע תחנות כוח. בקרבת היישוב עברה מסילת הרכבת הטורקית מבאר שבע לקוסיימה. במקום נמצאים שרידי תחנת רכבת וגשר מעל נחל הבשור. מגדל השמש שבתחנות הכוח באשלים מדיה וקבצים בנושא אשלים בוויקישיתוף אתר האינטרנט הרשמי של היישוב אשלים אשלים, במרכז המידע לנגב ולגליל של תנועת אור אשלים, באתר המועצה האזורית רמת הנגב אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 אהרן דולב, הספר חוזר לניצנה, מעריב, 10 בנובמבר 1978
טללים

טְלָלִים הוא קיבוץ בהר הנגב הצפוני, כשלושה קילומטרים מדרום לצומת משאבים. משתייך לתנועה הקיבוצית. הקיבוץ נקרא "טללים" בעקבות הטל הרב שיורד בו במהלך השנה. שייך למועצה אזורית רמת הנגב. מייסדי הקיבוץ, גרעין של תנועת הצופים, התיישבו באופן זמני בבאר משאבים סמוך למשאבי שדה ובראשית 1980 עלו לנקודת הקבע. עוד קודם לעלייה לנקודת הקבע צורף הקיבוץ לתנועה הקיבוצית. בקיבוץ יש מפעל לבטון. תושבי הקיבוץ עוסקים גם בחקלאות. קיבוץ טללים היה מראשוני הקיבוצים המופרטים. ב-2010, החלה בניית ההרחבה לקיבוץ, ונכון ל-2022 הוא מונה כ-600 תושבים. מדיה וקבצים בנושא טללים בוויקישיתוף אתר האינטרנט הרשמי של טללים קיבוץ טללים, (אורכב 12.06.2018 בארכיון Wayback Machine) במרכז המידע להתיישבות בנגב ובגליל טללים, באתר המועצה האזורית רמת הנגב צבי אילן, חדשים ברמת נגב, דבר, 19 בינואר 1979 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 רשימת שמות מאת ועדת השמות הממשלתית, ילקוט הפרסומים 2633, 10 ביוני 1980, עמ' 1818–1840 - לתקופה שמ-1 בינואר 1969 עד 26 ביוני 1979. משולם עד, שר השיכון לא דייק, דבר, 28 באוגוסט 1979 בוקי נאה, יתכן שהרימונים שהוטלו בקרוונים יועדו לסיירת הירוקה, מעריב, 7 בינואר 1980 צירוף ישובים חדשים, דבר, 24 ביוני 1979
קילטפה

קילטֵפֶּה (בטורקית Kültepe, "גבעת האפר") הוא שמה הנוכחי של עיר במרכז מזרח אנטוליה שבטורקיה, הידועה גם בשם כּרוּם כּנֵש, היינו "מושבת-הסוחרים של כנש" באשורית (בטורקית נהגה כַּנִיש). העיר המודרנית הקרובה ביותר היא קייסרי, כ־20 קילומטרים דרום מערבית לקילטפה. תעתיק שם העיר השכיח הוא "כנש", אחר שמה החתי, אולם שם מדויק יותר יהיה "כַּנֵס". כרום כנש מתייחס לחלק מסוים של העיר שניתן על ידי הממונים המקומיים לסוחרים אשוריים לשימושם הפטור ממס, כל עוד סחורתם נותרה בתוך הכָּרוּם. המונח "כרום" שאול מאכדית, ומשמעותו היא נמל. העיר אליה הוצמד הכרום היא נשש, בירתם הראשונה של החתים באנטוליה. מספר ערים אנטוליות אחרות אכלסו כרום, אולם הגדול בהם היה בכנש. כרום חשוב זה יושב על ידי סוחרים אשוריים במשך מאות שנים. האשורים ייבאו בדיל ואריגים מארצם עבור כסף ומוצרי מותרות. שרידי הכרום יוצרים תל מעגלי בקוטר של כ־500 מטרים, ובגובה של כ־20 מטרים מעל המישור. יישוב הכרום מורכב ממספר שכבות סטרטיגרפיות. בניינים חדשים נבנו על גבי שרידי התקופות הקדומות יותר, לכן הרצף הסטרטיגרפי ארוך ונמתח מפרה־היסטוריה לתקופה החתית המוקדמת. שכבה IV. היישוב הראשוני ביותר. הכתב לא נכנס לשימוש באזור כלל. שכבה III. שלב יישוב נוסף, עדיין אין עדויות לידיעת קרוא וכתוב בקרב יושבי האתר. שכבה II, בין 1920 ל־1840 לפנה"ס ( על פי הכרונולוגיה התיכונה). בתקופה המדוברת הסוחרים האשוריים הקימו את מושבתם הצמודה לעיר, הכרום. הכרום נחרב בשריפה בתום התקופה; הסוחרים ברחו מההריסות והותירו מאחור חפצים רבים שנמצאו על ידי ארכאולוגים. בין הממצאים הבולטים הם לוחות החומר האפויים שנמצאו בהמוניהם, חלקם בתוך מעטפות חומר חתומות. הלוחות תיעדו פעילות יום־יומית כסחר וסידורים חוקיים. הלוחות מתעדים סחר בין המושבה האשורית לעיר אשור וסחר המושבה עם המקומיים. הסחר נוהל על ידי משפחות, לא האומה האשורית. לוחות אלו הם, נכון למציאות הארכאולוגית של ימינו, הדוגמאות העתיקות ביותר לרשומות מאנטוליה. שלב זה, כאמור, נשרף, ההשערות לחורבן הן, מאבקים פנימיים בין שליטי (הנסיכים) הערים באזור או כניסת החיתים והתיישבותם באזור קפדוקיה. שכבה Ib, בין 1789 ל־1740 לפנה"ס. לאחר שלב ביניים בו נזנחה העיר נבנו מתקנים חדשים על גבי הריסות השכבות העתיקות; העיר הפכה במהרה למרכז סחר משגשג. הסחר היה כפוף לשלטון אישמי דגון אשר הושם לשלטון אשור אחר כיבושה על ידי אביו, שמשי-אדד הראשון. העיר, אומנם, נשרפה פעם נוספת. מתקופה זו נמצא מספר תעודות קטן. את חורבנה ניתן לזקוף למלכים שעלו על אשור, ובייחוד למלך בבל, הוא חמורבי. שכבה Ia. העיר נבנתה מחדש, אולם אין סימנים לקיומה של מושבה אשורית. תרבות העיר הייתה חתית. העיר נכבשה על ידי אניתש, מלך חתי אגדי למחצה, ושמשה כבירה עד לימי חתושיליש הראשון, אז עברה הבירה החתית לחתושש. שמה של השפה החתית בפי דובריה, "נשילי" נגזר משמה של כניש בפי החתים : "נֵשַש", ומשמעותו "שפת נשש". הסחר האשורי באשור הקדומה עם המושבות האשוריות באנטוליה פרק 77 – דברי הימים: בדיל ויעבור -על הסוחרים האשורים בכניש בפודקאסט דברי הימים בהגשת אילן אבקסיס מדיה וקבצים בנושא קילטפה בוויקישיתוף אתר האינטרנט הרשמי של קילטפה (בטורקית) כניש, באתר מלון עתמאן קילטפה באתר משרד התרבות הטורקי (בטורקית) קילטפה, באתר אנציקלופדיה בריטניקה (באנגלית)
ספר הישר (מקרא)

ספר הישר הוא ספר קדום המוזכר פעמיים בתנ"ך, אך אינו נמנה עם עשרים וארבעה ספרי הקודש, ולא שרד ממנו אלא קטע קצר. אזכור של ספר הישר השתמר בקריאת "שמש בגבעון דום" של יהושע: "שֶׁמֶשׁ בְּגִבְעוֹן דּוֹם וְיָרֵחַ בְּעֵמֶק אַיָּלוֹן. וַיִּדֹּם הַשֶּׁמֶשׁ וְיָרֵחַ עָמָד עַד יִקֹּם גּוֹי אֹיְבָיו, הֲלֹא הִיא כְתוּבָה עַל 'סֵפֶר הַיָּשָׁר'." וכן בקינת דוד על מות שאול ויהונתן בספר שמואל ב': "וַיְקֹנֵן דָּוִד אֶת הַקִּינָה הַזֹּאת עַל שָׁאוּל וְעַל יְהוֹנָתָן בְּנוֹ. וַיֹּאמֶר: לְלַמֵּד בְּנֵי יְהוּדָה קָשֶׁת, הִנֵּה כְתוּבָה עַל 'סֵפֶר הַיָּשָׁר'." אזכור שלישי אפשרי מופיע בתרגום השבעים לתפילת שלמה בחנוכת המקדש בספר מלכים א' פרק ח', ושם נאמר כי התפילה כתובה בספר השיר (ἐν βιβλίῳ τῆς ᾠδῆς) ויש ששיערו שבמקור העברי שעמד לפני השבעים התחלף "ישר" ב"שיר", אך הדברים אינם מוסכמים. לפי פרשנות המקרא האקדמית, ספר הישר היה ספר שירה עברי קדום, שאבד, כפי הנראה, בגלות בבל. במדרש זוטא על שיר השירים, פרשה ה', מופיע משפט המתייחס לספר הישר כאל חיבור אבוד: "באותה שעה הוא (אליהו הנביא, באחרית הימים) מוציא את ספר הישר, שכל התורה הזאת אינה אלא שירה אחת מתוכו". אולם לפי רש"י ורד"ק המתבססים על דברי הגמרא במסכת עבודה זרה, ספר הישר אינו ספר שאבד, אלא כינוי לספר בראשית. והגמרא שם מציגה פירושים נוספים אפשריים לכינוי "ספר הישר" - ספר בראשית, הקרוי כך כיוון שהוא מספר על האבות שנקראו ישרים; ספר דברים, שנאמר בו (דברים ו', י"ח) "ועשית הישר והטוב בעיני ה' "; או ספר שופטים, הפותח בתיאור "איש הישר בעיניו יעשה". הגמרא מוסיפה ומבארת כיצד רמוזים לפיה בכל אחד מספרים אלו קריאת יהושע אל השמש ומומחיות בני יהודה באומנות הקשת. הנצי"ב מוולוז'ין בפירושו "העמק דבר" על התורה, בהקדמתו לספר בראשית, מסביר בהרחבה מדוע (לשיטתו) נקרא ספר בראשית "ספר הישר". ספר מלחמות ה' ספר דברי הימים למלכי יהודה יהושע ענבל, "שחזור קטע מספר הישר", פשטות המתחדשים, גיליון רביעי, חורף תשע"ט, באתר ספריית אסיף. חיים מזר, התעלומה של ספר הישר, הופיע ב"מולטי-יקום של אלי אשד" האם יש מירכאות בתורה? באתר "ישיבה", כולל מבואות עם פרשנות אחרת לפסוקי ספר הישר, באתר אנציקלופדיה בריטניקה (באנגלית) ספר יהושע, פרק י', פסוקים י"ב–י"ג ספר שמואל ב', פרק א', פסוקים י"ז–י"ח משה ויינפלד, המפנה בתפיסת האלהות והפולחן בספר דברים. רלב"ג, פירוש ליהושע, פרק י, פסוק יג, באתר ויקיטקסט בפירוש רש"י לפסוק בספר יהושע ובפירוש רש"י ורד"ק לפסוק בספר שמואל תלמוד בבלי, מסכת עבודה זרה, דף כ"ה, עמוד א'.
יו מובייל

יוֹ מוֹבַּייל (ברוסית: ё-мобиль; באנגלית: yo-mobil) היה מיזם ליצירת רכב בעל הנעה היברידית והמכונית הירוקה הראשונה מסוגה במזרח אירופה. הרכב היה מתוצרת ë-Auto, מיזוג בין יצרנית המשאיות Yarovit Motors וקבוצת ההשקעות אונקסים בבעלות האוליגרך מיכאיל פרוכורוב. נוצרו אבות טיפוס לדגמים שונים שהוצגו בתערוכות רכבים שונות. הפרויקט יצא לדרך בדצמבר 2010 בעידודו של מיכאיל פרוכורוב שמיקם את מפעל הייצור בסנט פטרבורג. פרוכורוב הוא מנהיג ומממן הפרויקט והוא תכנן להשקיע 150 מיליון אירו (200 מיליון דולר). לדבריו פיתוח המכונית היה ניסיונו להוכיח כי תעשיית הרכב הרוסית מסוגלת להוציא תחת ידה רכב איכותי, וזאת בניגוד לסטריאוטיפ הרווח. יחד עם זאת, קיימות דעות אחרות שלפיהם לא ניתן לממש פרויקט בסדר גודל זה בזמן כה קצר. הרכב תוכנן להיות בעל הנעה משולבת של גז טבעי ובנזין לצד מנוע חשמלי. הרכב היה צפוי לעלות כ-14,000-12,000 אירו. בשנת 2014 הפרויקט נרכש על ידי מכון המחקר המדעי לרכבים ומנועים, תמורת אירו אחד. טויוטה פריוס בטר פלייס מדיה וקבצים בנושא יו מובייל בוויקישיתוף אתר האינטרנט הרשמי של יו מובייל תצוגת הרכב ביוטיוב מרוסיה בנהיגה: מכונית היברידית מבוססת גז טבעי תיוצר ותשווק ברוסיה
נחל הרועה

נַחַל הָרוֹעָה הוא נחל בהר הנגב הצפוני, מיובלי נחל הבשור. לאורכו שרידים מרשימים של חקלאות נבטית קדומה ומפעל מים שבאמצעותו חוצה הנחל את קמר חלוקים. אחד מיובליו הוא נחל חצץ. שמו הקדום של הנחל היה "ואדי חליקום", על שם החלוקים ששמם השתמר בקמר חלוקים. השם נחל הרועה, יחד עם חניון הרועה שלידו, ניתן לו לזכרה של ברברה פרופר (1930–1952), שנרצחה במקום על ידי בדואים מהסביבה. פרופר נולדה בגרמניה, לאם יהודייה. עלתה ארצה וגדלה בירושלים, כבת מאומצת ליוהנה וד"ר עמנואל פרופר. למדה באוניברסיטת נשאטל, שווייץ, פילוסופיה, תאולוגיה ושפות. חזרה לארץ והתגייסה לצה"ל על אף שהייתה בת יחידה למשפחתה ושירתה שנתיים כסמלת בחיל המודיעין. ב-15 במאי 1952 הייתה אחת מכתריסר מייסדי קיבוץ שדה בוקר, בהם חגי אבריאל, דניאל הלל ואחרים. שימשה רועת הצאן ואחראית לענף הצאן כולו של הקיבוץ ונרצחה בספטמבר 1952 בידי בדווים מהסביבה. רוצחיה טענו כי חשבו שעדר הכבשים שרעתה פרופר נלקח מהשבט הבדואי על ידי צה"ל. עוד טענו כי בשל לבושה של פרופר לא שמו לב שמדובר בבחורה ואילו היו יודעים "לא היו נוגעים בה". שני רוצחיה נתפסו, אחד מהם נידון ב-1955 למאסר עולם, ואילו השני מת בכלא בטרם החל המשפט. בעקבות רציחתה נכתבו שני שירים לזכרה: "הנערה משדה בוקר" (מילים: נתן אלתרמן), ו"אליה על ברברה משדה בוקר" (מילים:אנדה עמיר-פינקרפלד). קרן קימת לישראל הקימה על שמה את "חניון הרועָה" מול הכניסה לקיבוץ שדה בוקר. ברברה פרופר - Yoaview אודות ברברה פרופר באתר הממשלתי לזכר אזרחים חללי פעולות איבה. זית המדבר - מסלולי טיול, חניון הרועה ע"ש ברברה פרופר. מדיה וקבצים בנושא חניון הרועה בוויקישיתוף זאב וילנאי, אנציקלופדיה אריאל, כרך ג-ז, עמ' 1952 אלי אלון, רצח הרועה ברברה טרופר בשדה בוקר(1952), באתר News1 מחלקה ראשונה, 19 באוקטובר 2017 ברברה פרופר, דבר, 24 בספטמבר 1952 מאסר עולם בעוון השתתפות ברצח הרועה משדה-בוקר, דבר, 13 באוקטובר 1955 בידואי הודה ברצח חברת שדה בוקר לפני כשנתיים, דבר, 9 בפברואר 1955 נורית גוברין,"היא נפלה בשדות" `קריאת הדורות - ספרות עברית במעגליה`, כרך ב`, הוצאת גוונים, תשס"ב, 2002 .
ליגת המשנה הארגנטינאית

פרימרה נסיונל (בספרדית: Primera Nacional) היא הליגה השנייה בחשיבותה בכדורגל הארגנטינאי ומאורגנת על ידי התאחדות הכדורגל הארגנטינאית. בליגה משחקות קבוצות מכל רחבי המדינה. קבוצות מעיר הבירה בואנוס איירס ומפרובינציית בואנוס איירס וכן מפרובינציית סנטה פה עולות לליגה זו מליגת פרימרה B מטרופוליטנה (Primera B Metropolitana) וקבוצות משאר המדינה עולות לליגה זו מליגת טורניר הפדראל (A (Torneo Federal A. בעקבות השינוי בכדורגל הארגנטינאי ובשל מגפת הקורונה בארגנטינה בה לא היו יורדות במשך שתי עונות בעונה זו משתתפות 38 קבוצות בליגה המחולקות לשני בתים, הקבוצות משחקות ביניהן בשני סיבובים בשיטת ליגה. הקבוצה שמסיימת במקום הראשון בכל בית מעפילה למשחק הגמר בו המנצחת מוכרזת כאלופת הליגה ומעפילה לליגה הראשונה, הקבוצות שיסיימו במקומות 2-8 בכל אחד מהבתים והמפסידה במשחק הגמר יעפילו למשחקי המבחן בה תקבע העולה השנייה (מפסידת משחק הגמר תעפיל לשלב השני ואילו שאר הקבוצות לשלב הראשון), שתי הקבוצות שיסיימו במקום האחרון בכל אחד מהבתים תרד לליגה השלישית בהתאם לאזור שבו היא נמצאת, שתי הקבוצות שיסיימו במקום הלפני אחרון יפגשו למשחק הישרדות שבו המפסידה תרד אף היא לליגה השלישית בהתאם לאזור שבו היא נמצאת. עונת 2019/20 הופסקה בעקבות מגפת הקורונה ולא נקבעה אלופה בנוסף לא נקבעו עולות מדיה וקבצים בנושא ליגת המשנה הארגנטינאית בוויקישיתוף אתר האינטרנט הרשמי של ליגת המשנה הארגנטינאית
באר אסנת

באר אסנת (בערבית: "ביר אבו סנע") היא באר מים בגדתו הצפונית של נחל הבשור, כ-1.5 קילומטרים ממזרח למפגש נחל הבשור עם נחל באר שבע וכ-5 קילומטרים ממזרח לקיבוץ צאלים. הבאר מדופנת בבטון ומקורה בתקרת בטון מקומרת. במרכז התקרה יש פתח מלבני לשאיבת מים. במקום נותרו שרידי סולם ברזל לירידה אל הבאר. תקרת הבאר נפגעה ונסדקה על ידי טנק במהלך אימון שנערך באזור. היא מחזיקה מים כל ימות השנה, אך כעת המים מזוהמים בשפכי רמת חובב. דן גזית, "רעייתו של יוסף הצדיק נטמנה בשמורת הטבע", "ככה זה" גיליון 45 עמ' 7, 11.9.2007(הקישור אינו פעיל) ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
בילבורד הוט 100 (1958–1969)

מצעד הבילבורד הוט 100 הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין המוזיקה בילבורד. במצעד משוקללים נתוני המכירות בארצות הברית ונתוני זמן האוויר שמקבל הסינגל בתחנות הרדיו האמריקאיות.   ♪  – הסינגל הנמכר ביותר בארצות הברית באותה השנה הערה: הסינגל הנמכר ביותר בשנת 1965, "Wooly Bully" של Sam the Sham & the Pharaohs, הגיע למקום השני בלבד. שנות ה-50 של המאה ה-20 במוזיקה הפופולרית שנות ה-60 של המאה ה-20 במוזיקה הפופולרית מצעד הסינגלים הבריטי (1960–1969) מצעד הסינגלים הבריטי (1952–1959)
בלגראנו

האם התכוונתם ל... מנואל בלגראנו – מדינאי ואיש צבא ארגנטינאי בלגראנו (בואנוס איירס) – שכונה בבואנוס איירס אוניברסיטת בלגראנו – אוניברסיטה פרטית בבואנוס איירס בלגראנו II – תחנת מחקר ארגנטינאית באנטארקטיקה בלגראנו (כדורגל) – מועדון כדורגל מקורדובה הטבעת הסיירת גנרל בלגראנו – מאורע במלחמת פוקלנד
פריסטלי

האם התכוונתם ל... אישים ג'וזף פריסטלי – כומר, פילוסוף, וכימאי אנגלי ג'ייסון פריסטלי – שחקן אמריקני גאוגרפיה אנטארקטיקה נווה פריסטלי – מקפא קרחוני ברמת הקוטב שבאנטארקטיקה קרחון פריסטלי – קרחון בהרי הנסיך אלברט, באזור חוף סקוט של ארץ ויקטוריה שבאנטארקטיקה